LV
C 380/22
Eiropas Savienības Oficiālais Vēstnesis
3.10.2022.
Prasība, kas celta 2022. gada 10. augustā – Cecoforma un Sopexa/REA (Lieta T-493/22) (2022/C 380/26) Tiesvedības valoda – franču Lietas dalībnieki Prasītājas: Conception, études et coopération de formation (Cecoforma) (Ljēža, Beļģija), Société pour l’expansion des ventes des produits agricoles et alimentaires (Sopexa) (Parīze, Francija) (pārstāvji: B. Schutyser un R. Meylemans, advokāti) Atbildētāja: Eiropas Pētniecības izpildaģentūra (REA)
Prasījumi Prasītāju prasījumi Vispārējai tiesai ir šādi: — atcelt Eiropas Pētniecības izpildaģentūras lēmumu, kas nav datēts un kas Cecoforma tika paziņots 2022. gada 20. jūlijā, piešķirt publiskā līguma (REA/2021/OP/0002) par reklāmas pasākumu un kampaņu, un tirgus izpētes organizēšanu trešās pasaules valstīs lauksaimniecības pārtikas nozarē slēgšanas tiesības attiecībā uz 1. daļu One (Gopa Com, Edelman Public Relations Worldwide SA, Opera Business Dreams SL), nevis Cecoforma un Sopexa; — piespriest Eiropas Pētniecības izpildaģentūrai atlīdzināt tiesāšanās izdevumus.
Pamati un galvenie argumenti Prasības pamatošanai prasītājas izvirza divus pamatus. 1.
Ar pirmo pamatu tiek apgalvots LESD 296. panta otrās daļas, Eiropas Savienības Pamattiesību hartas 41. panta 2. punkta c) apakšpunkta, Finanšu regulas (1) 170. panta 3. punkta un Finanšu regulas I pielikuma 23. un 31. punkta, vispārējo pārskatāmības, diskriminācijas aizlieguma un vienlīdzīgas attieksmes principu pārkāpums, kā arī acīmredzama kļūda vērtējumā.
Prasītājas šajā ziņā norāda, ka vai nu aģentūra nav izvērtējusi pretendenta, kam tika piešķirtas līguma slēgšanas tiesības, piedāvājuma pirmšķietami pārmērīgi zemo cenu, vai tā ir uzskatījusi, ka pretendenta piedāvājumam nebija pārmērīgi zema cena, vai arī ir pieņēmusi pretendenta sniegto pamatojumu un uzskatījusi, ka tā piedāvājumam nebija pārāk zema cenas 2.
Ar otro pamatu tiek apgalvots LESD 296. panta otrās daļas, Eiropas Savienības Pamattiesību hartas 41. panta 2. punkta c) apakšpunkta, Finanšu regulas 167. panta 1. punkta a) apakšpunkta, 168. panta 6. punkta, Finanšu regulas I pielikuma 30.2. punkta c) apakšpunkta un vispārējo pārskatāmības, diskriminācijas aizlieguma un vienlīdzīgas attieksmes principu pārkāpums.
Prasītājas uzskata, ka vai nu aģentūra nav veikusi piedāvājumu likumības vērtējumu, vai arī tā ir kļūdaini uzskatījusi, ka izraudzītā pretendenta piedāvājums bija likumīgs.
(1)
Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr.
1296/2013, (ES) Nr. 1301/2013, (ES) Nr. 1303/2013, (ES) Nr.
1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012, (OV 2018, L 193, 1. lpp.).
Prasība, kas celta 2022. gada 11. augustā – UGA Nutraceuticals/EUIPO – BASF (“OMEGOR”) (Lieta T-495/22) (2022/C 380/27) Valoda, kādā sagatavots prasības pieteikums – angļu Lietas dalībnieki Prasītāja: UGA Nutraceuticals Srl (Gubbio, Itālija) (pārstāvji: M. Riva, J. Graffer un A. Ottolini, advokāti) Atbildētājs: Eiropas Savienības Intelektuālā īpašuma birojs (EUIPO)